Šimpeliškiai
Šimpeliškiai – kaimas Biržų rajono savivaldybėje, 6 km į pietus nuo Biržų, į vakarus nuo kelio  123  Biržai–Pandėlys–Rokiškis . Išlikęs senasis Šimpeliškių tiltas per Apaščią. Biržų krašto fotografai dažnai rinkdavosi šį tiltą savo darbams. Pastačius naują, gelžbetoninį tiltą senasis buvo menkai prižiūrimas ir pasmerktas pražūčiai, tačiau liko įamžintas žymiausių krašto menininkų. Tarpukariu vienoje tilto pusėje buvo Šimpeliškių pieno bendrovės gamybiniai pastatai ir sandėliai, o kitoje pusėje bendrabutis, kuriame gyveno pieninėje dirbę specialistai. Bendrabutis išliko iki šių dienų.